ZAPISNIK

Sa 13. sjednice Školskoga odbora III. gimnazije Osijek, održane dana 12.6.2014. g. u školi s početkom u 16,00 sati.

Sjednici su nazočni: Đurđica Kolarić-Vukotić, prof., predsjednica i članovi: Monika Mihaljević, prof., Hrvoje Utvić, Vedran Ristić, prof., Jasenka Bolkovac, prof. i Renata Gribl, dipl.oecc.

Sjednici nije nazočan Ivica Završki, dipl.iur.

Sjednici su nazočne: Snježana Barabaš Seršić, prof., ravnateljica škole, Vera Velat, ecc., voditeljica računovodstva i Diana Čapin, dipl. iur., tajnica škole.

Zapisnik vodi tajnica Diana Čapin.

Sjednicu je otvorila predsjednica Đurđica Kolarić-Vukotić, utvrdila da je nazočna većina članova potrebna za donošenje pravovaljanih odluka i predložila sljedeći

DNEVNI RED

1. Usvajanje zapisnika sa 12. sjednice Školskoga odbora,
2. Imenovanje Snježane Barabaš Seršić, prof. za ravnateljicu III. gimnazije Osijek u mandatnom razdoblju koje počinje 11.7.2014.,
3. Usvajanje rebalansa Financijskoga plana škole za 2014.,
4. Davanje prethodne suglasnosti za zasnivanje radnoga odnosa na određeno vrijeme (zamjena ) do 60 dana na poslovima čišćenja, dostave i pomoćno-tehničkim poslovima za radnicu Mirjanu Gregić,
5. Informacije, pitanja i prijedlozi.

Predloženi dnevni red jednoglasno je prihvaćen.

Ad 1) **Zapisnik sa 12. sjednice Školskoga odbora jednoglasno je usvojen.**

Ad 2) Tajnica Škole je upoznala nazočne da je provedena procedura izbora ravnatelja/ice škole od raspisivanja natječaja do pribavljanja suglasnosti ministra. Školski odbor treba donijeti odluku o imenovanju Snježane Barabaš Seršić, prof. za ravnateljicu u mandatnom razdoblju koje počinje teći 11.07.2014.

**Nakon glasovanja jednoglasno je donesena sljedeća:**

 **Odluka o imenovanju ravnateljice III. gimnazije Osijek:**

1. **SNJEŽANA BARABAŠ SERŠIĆ, prof. matematike i diplomirani inženjer matematike iz Osijeka, Sjenjak 11, imenuje se ravnateljicom III. gimnazije Osijek na vrijeme od 5 (pet) godina.**
2. **Snježana Barabaš Seršić će po ovoj odluci mandat ravnateljice započeti dana 11.7.2014. godine.**
3. **S imenovanom ravnateljicom će Školski odbor III. gimnazije Osijek, zastupan po predsjednici sklopiti Ugovor o radu na određeno, puno radno vrijeme na rok od 5 (pet) godina.**

Ad 3) Voditeljica računovodstva, Vera Velat je izvijestila o prvom rebalansu proračuna za ovu godinu koji je sačinjen po uputama Županije osječko-baranjske. Iznijela je podatke iz rebalansa. Novca je sve manje. Neke stavke ne možemo smanjivati. Tekst rebalansa je sastavni dio zapisnika.

Snježana Barabaš Seršić upoznaje da sudjelovanje u projektima školi ne donosi materijalna sredstva. Postoji šansa da škola dobije još četiri tableta. U prvim razredima krećemo s e-dnevnicima. Trebamo i projektore.

Na pitanje Jasenke Bolkovac o osiguranju novca za sistematske preglede ravnateljica odgovara da sredstva nisu osigurana.

Nakon glasovanja jednoglasno je donesena sljedeća odluka:

**Donosi se odluka o usvajanju rebalansa Financijskoga plana škole za 2014.g. kao u predloženo tekstu.**

Ad 4) Snježana Barabaš Seršić je od Školskoga odbora zatražila prethodnu suglasnost za zasnivanje radnoga odnosa na određeno vrijeme do 60 dana s Mirjanom Gregić na poslovima čišćenja, dostave i pomoćno-tehničkim poslovima s radnicom Mirjanom Gregić, zbog zamjene Mirjane Gracel koja je na bolovanju.

Nakon glasovanja, jednoglasno je donesena sljedeća odluka:

**Donosi se odluka o davanju prethodne suglasnosti za zasnivanje radnoga odnosa na određeno vrijeme do 60 dana s Mirjanom Gregić na poslovima čišćenja, dostave i pomoćno-tehničkim poslovima, zbog zamjene radnice Mirjane Gracel koja je na bolovanju.**

Ad 5) Na upite članova Školskoga odbora o: natječaju za upražnjena radna mjesta, troškovima održavanja opreme, upisima u I. razred, izbornom engleskom jeziku, državnoj maturi, e- dnevnicima odgovorila je ravnateljica:

1. Prvo moramo poslati zahtjev za suglasnost za radna mjesta ministarstvu. Prošle godine suglasnosti su stigle kasno, a isto očekuje i ove godine. Tražit ćemo odobrenje za poslove stručnoga suradnika psihologa i knjižničara te za centar novih tehnologija.
2. Sami održavamo informatičku opremu. Nekad smo dobivali sredstva za održavanje. Veliki dio elektronike se ne isplati popravljati. Naš profesor Matija Bogdanović od dva laptopa napravi jedan. Tako štedimo na troškovima servisiranja. Kupljena su tri CD playera, jedan je bio neispravan.
3. Ove godine upisujemo pet prvih razreda. Ne očekujemo tehnološki višak.
4. Na državnoj maturi nije bilo problema, rezultati će biti kasnije. Sljedeće godine bi matura trebala završiti 23. srpnja. Novi ministar Vedran Mornar radio je projekte e - upisa i državne mature.
5. Oko upisa u I. razred nema novosti. 26.6. počinju prijave učenika. Do sada nismo imali izborni engleski jezik, ali ta mogućnost postoji. Ne vidimo ocjene učenika koji se žele upisati, vidimo ukupan broj bodova.
6. Krećemo s e-dnevnicima. Nastavnici vide samo svoj predmet, a razrednik ima uvid u sve predmete.

Nadalje je ravnateljica Snježana Barabaš Seršić upoznala da će biti više pismenog ispitivanja, što bi trebalo dati objektivnije rezultate.

Vedran Ristić smatra da bi svakako trebala ostati i mogućnost usmenog ispitivanja. Tako štedimo papir i tonere.

Đurđica Kolarić- Vukotić iznosi da je lakše pismeno provjeravati znanje, a usmeno je humanije. Velika je vještina sastaviti dobar test.

Ravnateljica se nada da će novi ministar Vedran Mornar imati više razumijevanja jer dolazi iz obrazovnoga sustava i pozna sustav.

Đurđica Kolarić-Vukotić zaključuje da smo se nadali pozitivnom od svakoga dosadašnjeg ministra.

Nije bilo daljnjih pitanja i prijedloga pa je sjednica zaključena u 16,45 sati.

Zapisničar Predsjednica Školskoga odbora

Diana Čapin Đurđica Kolarić-Vukotić, prof.

KLASA: 003-06/14-02/8

URBROJ: 2158/39-14-02

Osijek, 12.6.2014.